Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Enamus inimesi on kuulnud nime Harmagedoon,
teades, et see on seotud ühe viimase sõjaga.
Paljud aga ei tea, kus see Harmagedoon asub,
pidades seda seetõttu isegi müüdiks.
Kuid usklikud teavad täpselt,
kus see Harmagedooni lahing toimuma hakkab.
See saab toimuma Jisreeli orus - Iisraeli ülaosas.
Samaariast põhja pool ja Galilea alaosas.
Teame, et paljude põlvkondade jaoks oli tegu väga ihaldusväärse paigaga.
See puudutab kunagist Megiddo linna,
kuna Megiddo ja Harmagedooni vahel on oma seos.
Minnes Iisraelis Megiddo piirkonda,
kuulete te giidide käest,
et tegu oli paigaga, kus käis üks sõda teise järel.
Täna on Megiddo väike mägi
ja nimi Harmagedoon tuleneb nimest Har Megiddoon
ehk Megiddo mägi.
See omakorda aga tähendab hävingu või suure hukatuse mäge.
Me teame siis, et on olemas suur Jisreeli org.
Jisreel tähendab Jisraeli mitte Iisraeli ja lähtub Jumala tõotusest,
et Jumal seab oma rahva paika, kus kunagi oli suur häving.
Jisrael tähendab "Jumal istutab".
Ta istutab oma rahva sinna oma Kuningriigi eesmärgi täitmiseks.
Me teame Jeruusalemma ründajate kohta,
et nad ei ründa Jeruusalemma idast,
kuna Jeeriko poolt tulles on sinna järsk tõus ja kitsad rajad.
Nii oleks suurel sõjaväel sealt kaudu raske tulla.
Näeme peagi, et üks hiiglaslik armee püüab vallutada Jeruusalemma.
Teiseks teame, et Jeruusalemma vallutamiseks
tuleks tõenäoliselt läheneda sellele põhja poolt,
hoides seejärel lääne poole, sisenedes sealt Jeruusalemma.
Sisenemaks Iisraeli põhja ossa, tuleb läbida teatud alad
ja sellega seoses jõutaks ka Hatsori - paika, mille Joosua vallutas.
Sealt avanes talle kogu Iisrael,
et ta saaks vallutada kõik, mis neile Jumala pärandina kuulus.
Olles võidukas Hatsoris, tuleb liikuda edasi lõuna poole,
jõudes kohta nimega Beit She'an.
Seal aga tuleb langetada üks otsus.
See paik on tuntud kui sõjaväelise kindlustusena
nii nagu Hatsorgi.
Nii tuleb seal sõjaväel otsustada midagi.
Kas liikuda sealt edasi Jordani jõe orgu?
Ei, nad ei tee seda,
sest tegu on taaskord kitsa ligipääsuga,
mille kohal on mäekõrgendikud ja mis seaks selle sõjaväe ohtu.
Lisaks, nagu juba varem öeldud -
kui tahta liikuda Jeeriko suunas, ootaks ees järsk tõus ja kitsad teed,
nii et see poleks tee, mida mööda minna.
Nii tuleks Beit She'anist pöörata mere suunas,
jõudes viimase takistuseni enne Jeruusalemma
ja selleks paigaks on Megiddo.
Megiddo on oluline väljend,
mis lähtub heebreakeelsest sõnast "kuulutama" või "välja ütlema".
Ehk siis "magidd" tähendab kedagi, kes kuulutab
või lihtsalt kuulutust.
"Magiddo" aga on omastavas käändes
viidates kellegi kuulutusele või väljaütlemisele.
Nii et Jeesus tuleb seal paigas esile
väga võimsa kuulutuse- ehk väljaütlemisega.
Üks asi, mida peame veel teadma seoses Jeesuse tagasitulekuga.
Kuhu Ta tuleb tagasi?
Paljud ütlevad, et Õlimäele ja nii ongi.
Samas see pole mitte esimene koht, kuhu Jeesus tuleb.
Kui vaadata hoolikalt Jesaja 63. peatükki,
siis me näeme, et esimene koht, kuhu Jeesus naaseb, on Bosra.
Ta tuleb Eesavi mäe juurde, mida tuntakse ka Seiri mäena
ja hävitab selle.
Seejärel aga tuleb Ta paika, millest täna räägime
ja selleks on paik nimega Harmagedoon.
Jeesus hävitab selle hiiglasliku sõjaväe,
mis tahab hävitada Jeruusalemma.
Kolmas ja lõplik paik, kuhu Jeesus naaseb, on Õlimägi,
kuhu Ta naaseb võidukalt.
Kuid pöördudes tagasi meie õpetuse teema juurde,
läheme tagasi sinna, kus eelmine kord lõpetasime,
et mõista Jumala raevukausside kuuendat ja seitsmendat nuhtlust.
Nii et avagem Ilmutuse raamat 16:12, kus on öeldud:
"Kuues (ingel) valas oma kausi välja suure Eufrati jõe peale"
Me rääkisime idast ja selle kohtumõistmisest.
"...ning selle vesi kuivas ära,
et tee oleks valmis kuningatele päevatõusu poolt."
Miks nad tulevad?
Selleks, et hävitada juudi rahvas.
Nad tulevad takistama ja seisma vastu Jumala eesmärkidele.
Nad ei taha, et Ta Kuningriik saaks rajatud,
mistõttu nad usuvad, et kui nad saaks hävitada Jeruusalemma,
täituks ka nende jumalakartmatud ja ebaõiglased eesmärgid.
Salm 13: "Ja ma nägin,
et lohe suust ja metsalise suust ja valeprohveti suust
tuli välja kolm rüvedat vaimu otsekui konnad."
Mida me siin näeme?
Esiteks, konnad on juutide jaoks ebapuhtad loomad.
Juutide pärimuste kohaselt on konnadel ka seos deemonitega
ja nii on siin mainitud konnad deemonliku päritoluga.
Nad on küll meie arusaamist mööda konnad,
aga samas väga erinevad konnadest.
Ilmutuse 16:13-14: "Ja ma nägin,
et lohe suust ja metsalise suust ja valeprohveti suust
tuli välja kolm rüvedat vaimu otsekui konnad.
Need ongi need tunnustähti tegevad kurjad vaimud,
kes tulevad kogu ilmamaa kuningate juurde
neid koguma sõtta"
Mis on nende kolme konna ehk deemonliku vaimu eesmärk?
Deemonlike vägede eesmärk on alati petta.
Nii usuvad ka need kuningad, et nad on võimelised võitma.
Need konnad ehk deemonid saavad tegema suuri tunnustähti,
mis petavad need kuningad ära,
kes arvavad, et nad suudavad võita Jeruusalemma;
et nad suudavad seista vastu ja takistada Jumala plaanide täitumist.
Kuid vaadake, mida Jumal ütleb.
Jumal kasutab seda kõike selleks, et koguda neid sõtta
Kõigeväelise Jumala suureks päevaks.
See "suur päev" on Tema hukkamõistu päev.
Vaatame edasi Ilmutuse 16:15: "Ennäe, ma tulen kui varas!"
Kellele siin viidatakse?
Mil iganes me räägime kui vargana tulemisest,
käib jutt Jeesusest.
Samas see "vargana tulek"
puudutab eelkõige neid, kes pole ettevalmistunud;
neid, kes pole puhastanud oma rüüsid ega kogenud lunastust;
see puudutab pimeduse lapsi.
Mäletate, mida Paulus ütleb 1 Tessalooniklaste 5:5?
"Meie ei ole öö ega pimeduse lapsed"
et see olukord tabaks meid kui varas öösel.
Nii et inimesed,
kelle jaoks Jeesuse tulek on kui varga tulek öösel,
on need, kes pole ettevalmistunud, kes on eiranud prohvetlikku tõde
ja kes pole võtnud vastu Jumala ilmutust.
Vaatame uuesti Ilmutuse 16:15:
"Ennäe, ma tulen kui varas!
Õnnis on see, kes valvab ning hoiab oma rõivaid,
et ta ei käiks alasti ja et ei nähtaks tema häbi!"
Vaatame, mida see kirjakoht tähendab neile,
kes mõistavad selle kirjelduse elulist tausta.
"Õnnis on see, kes valvab."
Jeesus kasutas ka sõna "valvama" ja Ta mainis seda Ketsamani aias.
Nimelt oli Ketsemani aias üks hetk enne seda,
kui oli täitumas see, milleks Jeesus siia maailma tuli -
andma oma elu.
Kus aga jüngrid sel hetkel olid, kui Jeesus kinni võeti?
Jüngrid panid Ta arreteerimise ajal plehku.
Igaüks neist, kes oli mõelnud:
"Teised võivad ju hüljata Su, aga mina küll mitte!"
Peetrus ütles seda,
aga Piiblist on näha, et kõik teisedki jüngrid tegid seda.
Mida nad seal Ketsemanis siis tegid?
Nad ei suutnud üht ainust tundigi valvata,
mis oli häbiväärne lugu Jeesuse suhtes,
sest nad panid tõehetkel plehku, Teda eirates.
Seda kõike seetõttu, et nad ei valvanud.
Jeesus kasutas sõna "valvama" ka Matteuse 24. peatükis,
kus Ta käsib oma järgijatel olla valvel.
Miks? Sest Ta tuleb tagasi.
Nii peame olema valmis ja valvel,
et see hetk ei tabaks meid kui varas öösel.
Ilmutuse 16:15:
"Õnnis on see, kes valvab ning hoiab oma rõivaid"
Piibli kontekstis
on riided sümboolses mõttes seotud heade tegudega.
Nii et need, kes valvavad ehk teisisõnu - kes on terased,
neil on ka teatud riietus.
Mis nende riietuseks on? Head teod.
Nad on täidetud sõnakuulelikkusega Jumala käskude suhtes
ja sõnakuulelikkus on see, mis katab nende häbi.
Kui keegi ei järgi Jumalat ega ela sõnakuulelikkuses,
siis inimesed näevad ta mitteõigsuse häbi.
Miks räägib salm 15 alasti käimisest?
Sest alasti olek ja häbi käivad käsikäes.
Õiged teod on aga seotud õnne- ja rõõmuga.
Nii jätkab ta 16. salmis: "Ja ta kogus nad kokku paika"
Paljud ei tea seda,
aga judaismis on üheks Jumala nimedest "paik",
mis räägib tõsiasjast, et Jumal on kõikjal;
et Ta on Kõikjalviibiv
ja see Kõikjalviibiv Jumal ilmutab end ka selles paigas.
Vaatame uuesti Ilmutuse 16:16:
"Ja ta kogus nad kokku paika,
mida heebrea keeles hüütakse Harmagedoon.
Mida see nimi tähendab?
Hävituse ja hukatuse mäge.
Iidse heebrea häälduse järgi on tegu kohaga Megiddo,
kus Jumal tuleb lagedale
oma suure kuulutuse- või väljaütlemisega.
Ta tuleb lagedale ühe seisukohaga ja mis see on?
Tõde, et Ta karistab neid,
kes on sõdinud Tema eesmärkide vastu.
Ilmutuse 16:17: "Seitsmes valas oma kausi välja õhku,
ning vali hääl kostis templi seest troonilt"
14-16. peatükkides näeb vaid siin-seal sõna "troon",
mis samas on ülioluline.
Olen ikka ja jälle öelnud,
et Ilmutuse raamatu põhituum on seotud
taevas oleva Jumala trooniga, mis tuleb alla maa peale.
See troon tuleb selleks, et valitseda.
Nii valabki Jumal välja oma viha ja nuhtlused,
et valmistada teed oma troonile.
Kus see troon aga saab olema? Pühas Jeruusalemma linnas.
Ilmutuse 16:17-18: "...ning vali hääl kostis templi seest troonilt:
See on sündinud!”
Ja sündis"
Muide, kõik siin kirjeldatav
on väga sarnane 2 Moosese 20. peatükile,
mis räägib Siinai mäel toimunust.
Siinai mägi on ühtaegu auline kui samas sõnakuulmatuse paik.
Auline selles mõttes, et Jumal ilmutas end seal.
Sõnakuulmatuse paik selles mõttes,
et juudid ei vastanud seal korrektselt Jumala ilmumisele.
Sest peale seda, kui Jumal ilmutas oma pühaduses
oma ootusi, korraldusi ja käske 10 käsu näol,
hakkas Ta liikuma lähemale oma rahvale (2 Moosese 20. ptk lõpp).
Selleks, et kinkida neile üks üleloomulik kogemus,
mille kaudu nad teaks,
mis on Jumala tahe ja et nad omaks jumalakartust.
Ühtlasi aga ka selleks,
et panna neid olukorda, kus nad ei saaks teha pattu.
Mida aga nemad tegid?
Nad kaugenesid Jumalast ja hülgasid Ta.
Ilmutuse 16. ptk.'s näeme me aga Iisraeli teist võimalust.
Samas peab olema selles osas ettevaatlik,
sest see ei tähenda,
et juut või pagan saaks kõige lõpus veel teise võimaluse.
Ei.
Me räägime otseselt neist, kes on selle sündmuse ajal elus.
Sest Heebrea 9:27 on öeldud:
"Inimestele on seatud üks kord surra, pärast seda on aga kohus."
Ehk siis inimesel üksikisikuna ei ole mingit teist võimalust.
Küll aga saab Iisrael tervikuna - kõik need, kes siis veel elavad,
võimaluse reageerida sõnakuulelikkuses
ja tegutseda usus.
Vaatame Ilmutuse 16:18:
"Ja sündis välke ja hääli ja kõuemürinaid ning suur maavärin..."
Mida me teame maavärinate kohta?
Igakord, kui Piiblis mainitakse maavärinat,
siis seda eesmärgiga, mis ütleb: "Sel on ülemaailmsed mõjud.
See on kõigi inimeste jaoks."
Nii et Jumal liigub.
"Ja sündis...suur maavärin,
millist ei ole olnud sellest ajast, kui inimesed on elanud maa peal.
See oli määratu suur maavärin."
See "määratu suur" tähendab,
et see ulatub Jumala Kuningriigini välja;
et see ulatub üleloomulikult kaugemale
maisest üleloomulikkusest Jumala Kuningriigi sfääri.
See on selle maavärina eesmärk - kuulutada Jumala Kuningriigi tulekut.
Mida me siin veel näeme? Vaatame Ilmutuse 16:19:
"Ja suur linn (st Jeruusalemm) jagunes kolmeks osaks"
Arv kolm on alati seotud millegi väljakuulutamisega.
"Ja suur linn jagunes kolmeks osaks ning paganate linnad varisesid kokku"
Miks?
"Ja suurt Paabelit tuletati meelde Jumala ees,
et Jumal annaks temale oma raevuviina karika."
Seda siis Paabelile ehk sellele impeeriumile.
Meil on oluline mõista seost Paabeli ja lõpuaja kurjuse impeeriumi vahel.
Olgu siinkohal öeldud,
et uurime seda impeeriumi väga põhjalikult
Ilmutuse 17. peatüki põhjal,
et omada paremat arusaamist kõigest,
mida Jumal tahab, et teaksime selle impeeriumi kohta.
Kuid sellest räägitaksegi sageli lihtsalt kui Paabelist.
Ilmutuse 16:19: "Ja suurt Paabelit tuletati meelde Jumala ees,
et Jumal annaks temale oma raevuviina karika."
Nii et Jumal mõistab hukka selle linna, selle impeeriumi.
Salm 20: "Kõik saared põgenesid ning mägesid ei leidunud enam."
See räägib muutusest, mille Jumal toob siia maailma.
Millele see viitab, et ei saa enam olema saari ega mägesid?
See viitab ühele muutusele loodus.
Me näeme paljudes prohvetlikes kirjades,
et kui loodu läbib muutuse,
siis seda selleks, et peegeldada meile vaid üht - lunastust.
Mis on lunastuse tulemus?
Olen öelnud mitmeid kordi, et lunastust tuleb mõista kahes osas.
Lunastus on seotud tasu- ehk vahendiga
ja selleks on Jeesuse veri.
Teiseks aga on selle tasu tulemus ja selleks on üks sõna - Jumalariik.
Nii et mil iganes Piibel räägib prohvetlikult
muutusest loodu keskel
või sellest, kuidas taevas tõmmatakse üles
või seda venitatakse või muud sarnast,
siis see kõik räägib lunastusest selles mõttes,
et tuleb seada end valmis Jumala Kuningriigiks.
Mida Jumal teeb? Ta viib oma kohtumõistmise lõpule.
Vaatame Ilmutuse 16:21:
"Ja suuri raheteri sadas taevast alla..."
Kui olete nüüd pööranud tähelepanu neile seitsmele nuhtlusele,
siis päris mitmed neist meenutavad Egiptuse kümmet katku.
Nii oleme rääkinud pimedusest, verest, konnadest
ja nüüd räägime rahest.
"Ja suuri raheteri, talendiraskusi, sadas taevast alla inimeste peale"
Ja mida inimesed tegid?
See on nüüd juba kolmas kord...
Need raheterad olid kui taevast langevad pommid,
mis tõid kaasa enneolematu hävingu.
Mida aga inimesed tegid?
Nad ei alandunud Jumala ees.
Nad ei anunud andestust ega otsinud Jumala halastust ja armu.
Me näeme hoopis kolmandat korda siin peatükis,
mida inimesed tegelikult tegid.
"...ning inimesed teotasid Jumalat rahenuhtluse pärast"
Inimesed süüdistasid Jumalat,
mõistmata, et see kõik oli
nende ebapühaduse, patu, rüveduse ja jumalakartmatuse tõttu.
Jumal ütles, et Ta hävitab Paabeli.
Kuid Ta ütles veel midagi ja me näeme seda veidi hiljem.
Kuid Ta ütles ka juba varem, et Paabel langeb.
Kui nüüd keegi on selle impeeriumiga seotud,
siis mida üks tark inimene teeks?
Kui ma oleks mõnes hoones ja keegi ütleks, et see hoone põleb,
püüaksin sealt välja saada.
Ma liiguks eemale hävingust.
Kuid siinsed inimesed ei teinud seda.
Nad ei tahtnud liikuda eemale hävingust
ja olid hoopis vihased Selle peale,
kes tõi oma õiglase kohtu ja viha kõige ebapüha üle,
mis oli Jumala loomuse vastu.
Ilmutuse 16:21: "...ning inimesed teotasid Jumalat rahenuhtluse pärast,
sest see nuhtlus oli väga suur."
Nad ei tahtnud alistuda Jumalale ega tunnistada Tema olemasolu.
Kuhu see ettekuulutus viib?
Nagu ennist juba öeldud -
Jumal annab meile väga selge kirjelduse Paabeli kohta.
Ehk teisisõnua nnab Ta meile väga selge kirjelduse
selle impeeriumi kohta.
Usun, et saate olema üsna jahmunud sellest,
mida Jumal selle impeeriumi kohta ütleb.
Jumal on selles väga detailne, et mõistaksime Ta kavatsusi.
Milleks?
Et omada rohkem teadmisi? Ei.
Et omada teadmisi, millele reageerida sõnakuulelikkuses.
Nii ei sea me ainuüksi endid valmis selleks, mis saab maailma tabama,
vaid kui me oleme targad ja mõistame meile antud kutset...
Paulus ütleb seda ka järgmiselt:
ta ütleb, et meile on antud lepitusamet.
Mis aga on lepituse aluseks?
See, mida nägime inglit kuulutamas kogu maailmale -
igavene evangeelium.
"Igavene" on omadussõna,
mis on Jumalariigi jaoks parim omadussõna,
sest see peegeldab Jumalariigi põhiolemust.
Seda, et tegu on küllusliku kuningriigiga,
kus pole millestki puudu ja kus midagi ei saa kunagi otsa.
Las ma küsida te käest midagi.
Kuidas on kõik senine Ilmutuse raamatu kohta õpitu
mõjutanud te elu?
Mida te nende tõdedega peale hakkate?
Mida te jagate nendega,
kelle olemus ja mõtteviis sarnaneb pigem Paabelile kui Jeruusalemmale?
Kas räägite neile tõtt? Kas palvetate nende inimeste eest?
Kas te teete midagigi kasulikku, et juhtida inimesi Jumalariiki?
Kui Ilmutuse raamatu uurimine pole toonud neid asju esile te sees,
on te õpivõime- või südamega midagi tõsist lahti.
Üht- või teistpidi peate selle asja joonde ajama,
sest aeg hakkab jõudma ja me peame olema valmis selleks.
Räägime järgmine kord Ilmutuse raamatu 17. peatükist.
Seniks aga olge õnnistatud!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas